CELEX: 32008D0364
Language: fi
Date: 2008-04-28 00:00:00
Title: 2008/364/EY: Komission päätös, tehty 28 päivänä huhtikuuta 2008 , Liettuassa käytettävien sianruhojen luokitusmenetelmien hyväksymisestä (tiedoksiannettu numerolla K(2008) 1595)

9.5.2008   
            
            
               FI
            
            
               Euroopan unionin virallinen lehti
            
            
               L 125/32
            
         
      KOMISSION PÄÄTÖS,
   tehty 28 päivänä huhtikuuta 2008,
   Liettuassa käytettävien sianruhojen luokitusmenetelmien hyväksymisestä
   (tiedoksiannettu numerolla K(2008) 1595)
   (ainoastaan liettuankielinen teksti on todistusvoimainen)
   (2008/364/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon yhteisön sianruhojen luokitusasteikosta 13 päivänä marraskuuta 1984 annetun neuvoston asetuksen (ETY) N:o 3220/84 (1) ja erityisesti sen 5 artiklan 2 kohdan,
   sekä katsoo seuraavaa:
   
               (1)
            
            
               Asetuksen (ETY) N:o 3220/84 2 artiklan 3 kohdassa säädetään, että sianruhojen luokittelu on tehtävä arvioimalla vähärasvaisen lihan osuus tilastollisesti testatuilla arviointimenetelmillä, jotka perustuvat sianruhon yhden tai useamman anatomisen osan fyysiseen mittaukseen. Luokitusmenetelmät voidaan hyväksyä, jos arvioiden tilastolliselle virheelle määrättyä enimmäispoikkeamaa ei ylitetä. Kyseinen sallittu poikkeama määritellään yhteisön sianruhojen luokitusasteikon soveltamista koskevista yksityiskohtaisista säännöistä 24 päivänä lokakuuta 1985 annetun komission asetuksen (ETY) N:o 2967/85 (2) 3 artiklan 2 kohdassa.
            
         
               (2)
            
            
               Liettuan hallitus on pyytänyt komissiota hyväksymään neljä sianruhojen luokitusmenetelmää ja esittänyt leikkuutulokset asetuksen (ETY) N:o 2967/85 3 artiklan 3 kohdassa säädetyn pöytäkirjan toisessa osassa.
            
         
               (3)
            
            
               Pyyntöä arvioitaessa todettiin, että tarvittavat edellytykset kyseisten luokitusmenetelmien hyväksymiseksi täyttyvät.
            
         
               (4)
            
            
               Laitteiden tai luokittelumenetelmien muutoksia ei voida sallia lukuun ottamatta muutoksia, jotka hyväksytään saadun kokemuksen perusteella tehdyllä komission päätöksellä. Sen vuoksi tämä hyväksyminen voidaan peruuttaa.
            
         
               (5)
            
            
               Tässä päätöksessä säädetyt toimenpiteet ovat sianlihan hallintokomitean lausunnon mukaiset,
            
         ON TEHNYT TÄMÄN PÄÄTÖKSEN:
   1 artikla
   Hyväksytään seuraavien menetelmien käyttö Liettuassa asetuksen (ETY) N:o 3220/84 mukaisesti tapahtuvaa sianruhojen luokitusta varten:
   
               1)
            
            
               Fat-O-Meat’er (FOM) -laite ja siihen liittyvät arviointimenetelmät, joista on yksityiskohtaiset tiedot liitteessä olevassa 1 osassa;
            
         
               2)
            
            
               Hennessy Grading Probe (HGP 7) -laite ja siihen liittyvät arviointimenetelmät, joista on yksityiskohtaiset tiedot liitteessä olevassa 2 osassa;
            
         
               3)
            
            
               IM 03 -laite ja siihen liittyvät arviointimenetelmät, joista on yksityiskohtaiset tiedot liitteessä olevassa 3 osassa;
            
         
               4)
            
            
               Kahden mittauskohdan menetelmää (Zwei-Punkte-Messverfahren-menetelmää eli ZP-menetelmää) käyttävä laite, jossa käytetään mittatikkua (ruler method), ja siihen liittyvät arviointimenetelmät, joista on yksityiskohtaiset tiedot liitteessä olevassa 4 osassa.
            
         Manuaalista ZP-luokitusmenetelmää voidaan soveltaa vain teurastamoissa, joissa teurastetaan enintään 200 sikaa viikossa.
   2 artikla
   Laitteiden tai arviointimenetelmien muutoksia ei hyväksytä.
   3 artikla
   Tämä päätös on osoitettu Liettuan tasavallalle.
   
      Tehty Brysselissä 28 päivänä huhtikuuta 2008.
      
         
            Komission puolesta
         
         Mariann FISCHER BOEL
         
         
            Komission jäsen
         
      
   
   
      (1)  EYVL L 301, 20.11.1984, s. 1. Asetus sellaisena kuin se on viimeksi muutettuna asetuksella (EY) N:o 3513/93 (EYVL L 320, 22.12.1993, s. 5).
   
      (2)  EYVL L 285, 25.10.1985, s. 39. Asetus sellaisena kuin se on viimeksi muutettuna asetuksella (EY) N:o 1197/2006 (EUVL L 217, 8.8.2006, s. 6).
   
      LIITE
      LIETTUASSA KÄYTETTÄVÄT SIANRUHOJEN LUOKITUSMENETELMÄT
      1   Osa
      FAT-O-MEAT’ER (FOM)
      
                  1.
               
               
                  Sianruhot luokitellaan Fat-O-Meat’er (FOM) -laitteen avulla.
               
            
                  2.
               
               
                  Laitteessa on oltava halkaisijaltaan 6 millimetrin anturi, jossa on valodiodi tyyppiä Siemens SFH 950/960. Anturin toimintaetäisyyden on oltava 3–103 millimetriä. Mittaustulokset muutetaan vähärasvaisen lihan arvioiduksi osuudeksi tietokoneen avulla.
               
            
                  3.
               
               
                  Vähärasvaisen lihan osuus ruhosta lasketaan seuraavalla kaavalla:
                  
                      = 59,98500 – 0,20051 × F1 – 0,62340 × F2 + 0,21878 × M2
                  jossa
                  
                              
                                 
                           
                           
                              =
                           
                           
                              vähärasvaisen lihan arvioitu prosenttiosuus ruhossa,
                           
                        
                              F1
                           
                           
                              =
                           
                           
                              silavan paksuus (kamara mukaan luettuna) millimetreinä, mitattuna kolmannen ja neljännen nikaman välistä, 8 senttimetrin päästä selän keskiviivasta,
                           
                        
                              F2
                           
                           
                              =
                           
                           
                              silavan paksuus (kamara mukaan luettuna) millimetreinä, mitattuna kolmannen ja neljännen takimmaisen kylkiluun välistä, 6 senttimetrin päästä selän keskiviivasta,
                           
                        
                              M2
                           
                           
                              =
                           
                           
                              vähärasvaisen lihan paksuus millimetreinä, mitattuna kolmannen ja neljännen takimmaisen kylkiluun välistä, 6 senttimetrin päästä selän keskiviivasta.
                           
                        Tätä kaavaa sovelletaan 50–110 kilogramman painoisiin ruhoihin.
               
            2   Osa
      HENNESSY GRADING PROBE (HGP7)
      
                  1.
               
               
                  Sianruhot luokitellaan Hennessy grading probe -nimisen laitteen (HGP 7) avulla.
               
            
                  2.
               
               
                  Laitteessa on anturi, joka on halkaisijaltaan 5,95 millimetriä (6,3 millimetriä anturin päässä molemmilla puolilla olevien terien kohdalla) ja joka sisältää valodiodin (Siemens LED tyyppiä LYU 260-EO ja valodetektorin tyyppiä 58 MR). Anturin toimintaetäisyys on 0–120 millimetriä. Mittaustulokset muunnetaan vähärasvaisen lihan arvioiduksi osuudeksi sekä itse HGP 7:n että siihen liitetyn tietokoneen avulla.
               
            
                  3.
               
               
                  Ruhon vähärasvaisen lihan osuus lasketaan seuraavalla kaavalla:
                  
                      = 62,56600 – 0,85013 × F2 + 0,16150 × M2
                  jossa
                  
                              
                                 
                           
                           
                              =
                           
                           
                              vähärasvaisen lihan arvioitu prosenttiosuus ruhossa,
                           
                        
                              F2
                           
                           
                              =
                           
                           
                              silavan paksuus (kamara mukaan luettuna) millimetreinä, mitattuna kolmannen ja neljännen takimmaisen kylkiluun välistä, 6 senttimetrin päästä selän keskiviivasta,
                           
                        
                              M2
                           
                           
                              =
                           
                           
                              vähärasvaisen lihan paksuus millimetreinä, mitattuna kolmannen ja neljännen takimmaisen kylkiluun välistä, 6 senttimetrin päästä selän keskiviivasta.
                           
                        Tätä kaavaa sovelletaan 50–110 kilogramman painoisiin ruhoihin.
               
            3   Osa
      IM-03
      
                  1.
               
               
                  Sianruhot luokitellaan IM-03-laitteen avulla.
               
            
                  2.
               
               
                  Laitteessa on optinen neulasondi (Single Line Scanner SLS01), jonka läpimitta on seitsemän millimetriä. Sondissa on rivi kontaktikuvasensoreita (contact image sensors, CIS) ja vihreää valoa lähettäviä diodeja. Toimintaetäisyys on 0–132 millimetriä.
               
            
                  3.
               
               
                  Vähärasvaisen lihan osuus ruhosta lasketaan seuraavalla kaavalla:
                  
                      = 62,01600 – 0,78101 × F2 + 0,17202 × M2 – 0,03763 × W
                  jossa
                  
                              
                                 
                           
                           
                              =
                           
                           
                              vähärasvaisen lihan arvioitu prosenttiosuus ruhossa
                           
                        
                              F2
                           
                           
                              =
                           
                           
                              silavan paksuus (kamara mukaan luettuna) millimetreinä, mitattuna kolmannen ja neljännen takimmaisen kylkiluun välistä, 6 senttimetrin päästä selän keskiviivasta,
                           
                        
                              M2
                           
                           
                              =
                           
                           
                              vähärasvaisen lihan paksuus millimetreinä, mitattuna kolmannen ja neljännen takimmaisen kylkiluun välistä, 6 senttimetrin päästä selän keskiviivasta,
                           
                        
                              W
                           
                           
                              =
                           
                           
                              ruhon lämminpaino kilogrammoina.
                           
                        Tätä kaavaa sovelletaan 50–110 kilogramman painoisiin ruhoihin.
               
            4   Osa
      MANUAALINEN ZP-MENETELMÄ
      
                  1.
               
               
                  Sianruhot luokitellaan käyttämällä manuaalista ZP-menetelmää tai kahden mittauskohdan menetelmää mittatikkua käyttäen.
               
            
                  2.
               
               
                  Menetelmässä voidaan käyttää mittatikkua, jonka asteikko perustuu vähärasvaisen lihan osuutta koskevaan ennusteyhtälöön. Tässä menetelmässä rasvan ja lihaksen paksuus mitataan manuaalisesti viillosta.
               
            
                  3.
               
               
                  Ruhon vähärasvaisen lihan osuus lasketaan seuraavalla kaavalla:
                  
                      = 54,57800 – 0,47534 × F + 0,27035 × M – 0,09201 × W
                  jossa
                  
                              
                                 
                           
                           
                              =
                           
                           
                              vähärasvaisen lihan arvioitu prosenttiosuus ruhossa,
                           
                        
                              F
                           
                           
                              =
                           
                           
                              silavan paksuus (kamara mukaan luettuna) millimetreinä, mitattuna selän keskiviivasta keskimmäisen pakaralihaksen (musculus glutaeus medius) yläpuolella olevasta ohuimmasta kohdasta,
                           
                        
                              M
                           
                           
                              =
                           
                           
                              pakaralihaksen paksuus millimetreinä, mitattuna selän keskiviivasta kohdassa, jossa keskimmäisen pakaralihaksen (musculus gluteus medius) etukärjen ja selkäydinkanavan välinen etäisyys on lyhin,
                           
                        
                              W
                           
                           
                              =
                           
                           
                              ruhon lämminpaino kilogrammoina.
                           
                        Tätä kaavaa sovelletaan 50–110 kilogramman painoisiin ruhoihin.